tomron87/hebrew-wikipedia-sentences-corpus huggingface dataset:
חולון הובילה 43–37 כשנותרו שש דקות לסיום המשחק, אך נקודות של מכבי בדקות הסיום העלו אותה ליתרון והביאו אותה לניצחון 53–47.
שנות השישים היו שנים יציבות למועדון, בהן הגיעה חולון לגמר גביע המדינה ב-1961 והפסידה למכבי תל אביב 74–46.
בעונת נאבקה הפועל חולון על תואר האליפות במשך רוב העונה וסיימה במקום השלישי עם מאזן של 18 ניצחונות מול 6 הפסדים.
בשנות השישים שיחקו בקבוצה עופר אשד, רמי צייג-ברק, אורי שטרן ויצחק פלד.
שנות השבעים לא היו שנים טובות למועדון, ובתום עונת ירדה הקבוצה לליגת המשנה ולא הגיעה להישגים משמעותיים.
אחרי הירידה לליגת המשנה עזב את המועדון השחקן עופר אשד.
בעונת 1978/79 חזר המועדון לליגה הבכירה, והביא איתו חידוש ל, שחקנים זרים ראשונים במועדון: דון מוזר וסטיוארט פרידמן.
בעונה זו הגיע פיני גרשון לעמדת המאמן והגיעו שחקנים חדשים למועדון כמו מוטי דניאל, ישראל אלימלך, ניב בוגין, אבי מאור ואורן שילוני, שבעתיד יובילו את חולון לצמרת הכדורסל הישראלי.
שנות השמונים היו שנים מוצלחות למועדון, בהן הוא הגיע במשך חמש עונות לארבעת המקומות הראשונים בליגה, הגיע ארבע פעמים לחצי גמר הפלייאוף ופעם אחת העפיל לגמר גביע המדינה, על אף שפתח את העשור עם שלוש עונות לא מוצלחות.
עונת הייתה עונה טובה למועדון, כשחולון סיימה במקום הרביעי והגיעה לחצי גמר הפלייאוף מול מכבי תל אביב והפסידה לה 0–2. במשחק הראשון בסדרה הפסידה הקבוצה מסל ניצחון של ג'ק צימרמן.
בעונת הגיעה הקבוצה לחצי גמר הפלייאוף ואף ניצחה את האלופה מכבי תל אביב במשחק השני 72–70, אך הפסידה במשחק השלישי והמכריע.
בעונת סיימה חולון במקום השני בליגה לראשונה מאז 1955, אך הפסידה בחצי גמר הפלייאוף 0–2 לאליצור נתניה.
באותה עונה הגיעה הקבוצה לגמר גביע המדינה בו הפסידה למכבי תל אביב 86–90.
בעונת חוותה הפועל חולון את אחת העונות הסדירות הטובות בתולדותיה, כשסיימה במקום השני עם מאזן 17–5 ואף הנחילה למכבי תל אביב את הפסדה היחיד בעונה הסדירה, 85–66. עם זאת, ברבע הגמר ספגה הקבוצה שני הפסדים מפתיעים להפועל חיפה וסיימה את העונה המבטיחה באכזבה.
לקראת עונת מונה מרווין קסלר למאמן הקבוצה והובאו שחקנים חדשים כמו שמוליק זיסמן, ג'ו דאוסן וקני אורנג'.
חולון סיימה את העונה במקום השלישי בסיום העונה הסדירה ופגשה ברבע הגמר את אליצור נתניה לסדרת הטוב מ-3. חולון ניצחה 2–0 ועלתה לחצי הגמר מול הפועל תל אביב, שניצחה במשחק הראשון בסדרה באולם אוסישקין 86–73, אך במשחק השני ניצחה חולון 70–66 באולם הפחים.
המשחק השלישי והמכריע נערך באולם אוסישקין, ובו ניצחה הפועל תל אביב בתוצאה 95–89 ועלתה לגמר הפלייאוף מול מכבי תל אביב.
בסדרה על המקום השלישי ניצחה חולון את הפועל גליל עליון 2–0.
את עונת סיימה הפועל חולון במקום החמישי ולא העפילה למשחקי הפלייאוף.
בעונת אימן את הקבוצה משה ויינקרנץ ולראשונה העפילה הקבוצה לשלב הבתים של גביע קוראץ'.
עונה לאחר מכן הגיעה חולון לגמר גביע המדינה לאחר ניצחון על הפועל גליל עליון, אך הפסידה למכבי תל אביב בתוצאה 90–100. מאמן הקבוצה היה אפי בירנבוים, ושיחקו בה ישראל אלימלך, ניב בוגין, האחים קובי ואלי בלול, ריצ'י דומאס, ארל ויליאמס וג'ונתן דלזל.
בשלוש השנים לאחר מכן הקבוצה לא הצליחה להתברג בצמרת.
בשנת 1994 הצטרף למועדון איש העסקים נחום מנבר שהזרים כספים רבים והביא לקבוצה שחקנים כמו עדי גורדון, תומר שטיינהאור ומייק קרטר.
את עונת פתח המועדון עם ציפיות להישגים בפלייאוף ואפילו לתואר, שהיו קרובות להגשמה כשחולון סיימה את העונה הסדירה במקום השני והגיעה לגמר גביע המדינה לאחר ניצחון 88–64 על הפועל ירושלים, אך הפסידה לבני הרצליה 77–88 ופספסה הדזמנות לזכות בתואר לראשונה בתולדותיה.
בחצי גמר הפלייאוף הודחה חולון על ידי הפועל גליל עליון.
בסיום העונה החליט עדי גורדון לעזוב את הקבוצה ושכנע גם את נחום מנבר לעבור איתו להפועל ירושלים.
בעונת הגיעה חולון לחצי גמר גביע המדינה, אך הפסידה להפועל גליל עליון, ובעונה הבאה, תחת הדרכתו של המאמן אלי קנטי, הדיחה את גליל עליון בסדרת רבע גמר הפלייאוף ובחצי הגמר הפסידה בשלושה משחקים למכבי תל אביב.
בעונת 1999/2000 אומנה הקבוצה על ידי ישראל לב והפתיעה בהגיעה למקום החמישי בליגה, אך הפסידה ברבע גמר הפלייאוף להפועל גליל עליון.
בעונת עברה הקבוצה משבר כלכלי ומקצועי, ובסיום העונה ירדה לליגה הלאומית.
בעונת 2001/02 ירדה חולון פעם נוספת לליגה הארצית, הליגה השלישית במבנה ליגות הכדורסל בישראל.
ב-2002 נרכשה הקבוצה על ידי איש העסקים מיקי דורסמן אשר הזרים כספים רבים לקבוצה ושימש מאז ועד עונת 2007/08 כמאמנה.
בעונת 2002/03 העפילה חולון לליגה הלאומית ובעונת 2003/04 סיימה ראשונה בעונה הסדירה, אך הפסידה בחצי גמר הפלייאוף למכבי פתח תקווה 1–3. בעונת 2004/05 שוב הודחה הקבוצה בפלייאוף הלאומית ולא עלתה לליגת העל.
בעונת 2005/06 חולון באליפות הליגה הלאומית לאחר שניצחה את הפועל עפולה בזכות סל ניצחון של עדי פרג, אך לא נרשמה לליגת העל משיקולים תקציביים.
בעונת 2006/07 זכתה בפעם השנייה ברציפות באליפות הלאומית לאחר שגברה על הפועל באר שבע 3–2 בסדרה והפעם נרשמה ועלתה לליגת העל.
עונת הביאה עימה הצלחה חסרת תקדים לקבוצה, ובסופה זכתה הקבוצה באליפות המדינה בכדורסל.
באותה עונה שיחקו בקבוצה פי ג'יי טאקר, אריק קמפבל, טריי סימונס, מאליק דיקסון, מורן רוט, אבישי גורדון, גוני יזרעאלי, כריס ווטסון, אלטון בראון, טוני ווישהאם ועמית תמיר.
הקבוצה, בבעלותו של מיקי דורסמן אשר שימש גם כמאמן, סיימה ראשונה בעונה הסדירה למרות הנזק שנגרם לה בעקבות אירוע השלכת החזיז במלחה, בו זרק אוהד מיציע הקבוצה חזיז במשחק נגד הפועל ירושלים וגרם לפציעתו של מאבטח.
התרעומת בעקבות המקרה הייתה גדולה ודורסמן אף שקל בפומבי לעזוב את הקבוצה, בעוד שאיגוד הכדורסל הטיל על הקבוצה הפסד טכני, הורדת נקודה נוספת וארבעה משחקים ללא קהל.
לאחר שהובילו את הקבוצה לאליפות העונה הסדירה לראשונה בתולדותיה עם מאזן 20–7 זכו מיקי דורסמן ופי ג'יי טאקר בתוארי מאמן העונה בליגת העל בכדורסל ושחקן העונה של ליגת העל בכדורסל, בהתאמה.
חולון עלתה לפיינל פור, ולאחר ניצחון על עירוני נהריה בחצי הגמר העפילה למשחק הגמר מול מכבי תל אביב, אותה ניצחה פעמיים בעונה הסדירה, שזכתה עד אז ב-14 אליפויות רצופות.
חולון ניצחה במשחק 73–72 מסל ניצחון של מאליק דיקסון וזכתה באליפות.
לאחר עונת האליפות החליט דורסמן לעזוב את הקבוצה לאחר שלא נמצאו מקורות מימון נוספים, ומשמעות הדבר הייתה ירידה בתקציב.
כמו כן, האליפות בה זכתה הקבוצה הביאה את שחקניה למרכז תשומת הלב, וכמעט כל שחקני עונת האליפות עברו בעונה שלאחר מכן לקבוצות אחרות, למעט כריס ווטסון שנשאר והפך לקפטן הקבוצה.
חולון אף דחתה ההזמנה להשתתף בגביע יול"ב, לה זכתה מעצם זכייתה באליפות.
למרות הפתיחה הפסימית לעונה זו זכתה חולון לראשונה בתולדותיה בגביע המדינה בכדורסל לאחר שגברה במשחק הגמר על מכבי חיפה 69–68 משלשת ניצחון של בריאן טולברט.
חולון סיימה במקום הרביעי בעונה הסדירה והפסידה בסדרת רבע הגמר להפועל גלבוע גליל בתוצאה 2–3.
אחרי העשור הקודם, שהיה ההפכפך ביותר בתולדות המועדון וכלל ירידה לליגה השלישית וזכייה בשני תארים, פתחה חולון את העשור השני של המאה ה-21 בעונה רעה, בה סיימה במקום ה-12 והאחרון אך לא ירדה ליגה בעקבות ניצחון 3–2 בסדרת הפלייאוף התחתון על עירוני נהריה.
ביולי 2011 הצטרף פיני גרשון לצוות הניהולי של הקבוצה, דן שמיר מונה למאמן ומוטי דניאל מונה למנכ"ל הקבוצה.
לעוזרו של שמיר מונה אלעד חסין.
עונת נפתחה בטורניר גביע ווינר בו העפילה חולון לגמר אך הפסידה למכבי תל אביב 74–78. הקבוצה העפילה לחצי גמר גביע המדינה ולחצי גמר הפיינל פור, אך בשניהם הפסידה למכבי תל אביב.
במרץ 2013 עזב גרשון את תפקידו וכחודשיים אחר כך חזר מיקי דורסמן לקבוצה כמנהל מקצועי לאחר שקבוצת רכישה בראשות שלמה אייזיק קנתה את הקבוצה.
בקיץ 2013 עזב דן שמיר את אימון הקבוצה לטובת משרת עוזר מאמן בצסק"א מוסקבה ובמקומו מונה ליאור ליובין.
במרץ 2014 התפטר ליובין מתפקידו עקב חוסר גיבוי מצד הקהל וחוסר היכולת של הקבוצה, שהייתה במשך כל העונה במרכז הטבלה, להתקדם לצמרת בהתאם לציפיות.
אלעד חסין, שהיה עוזרם של שמיר וליובין, קודם לעמדת המאמן.
הקבוצה סיימה את העונה הסדירה במקום השביעי והודחה על ידי הפועל ירושלים ברבע גמר הפלייאוף.
עונת הייתה העונה האחרונה בה שיחקה הקבוצה באולם הפחים המיתולוגי.
הקבוצה סיימה את העונה הסדירה במקום השלישי, אך הפסידה למכבי ראשון לציון ברבע הגמר.
בסוף העונה עברה הבעלות על הקבוצה למיקי דורסמן.
את עונת פתחה הקבוצה בהיכל טוטו חולון, אולמה הביתי החדש, אך לא הצליחה להגיע להישגים על המגרש וחודשיים לאחר פתיחת העונה מצאה עצמה במקום האחרון בטבלה.
בסוף נובמבר 2015 פוטר חסין מאימון הקבוצה ובמקומו מונה דן שמיר לקדנציה השנייה שלו.
לאחר מאבקי תחתית במשך רוב העונה הצליחה הקבוצה להינצל מירידת ליגה וסיימה את העונה במקום העשירי.
בקיץ 2016, לאחר סכסוך בעלות מתוקשר, עברה הבעלות על הקבוצה לאנשי העסקים שלמה אייזיק ואיתן לנציאנו, בעוד דורסמן שמר על הבעלות על מחלקת הנוער של המועדון.
השחקנים הבולטים בעונה זו היו קאליף וייאט (שקרע את הרצועה הצולבת בפברואר 2017 ולא שב לשחק בשאר העונה), טו הולוואי (שהחליף את וייאט), ג'יימס בל ודריון אטקינס.
בעונת זכתה חולון בגביע המדינה לאחר שניצחה בגמר את מכבי תל אביב 86–84 מסל ניצחון של גלן רייס ג'וניור 1.6 שניות לסיום.
בגמר הליגה הפסידה הקבוצה למכבי תל אביב 75–95. במהלך העונה שוחרר רייס לאחר שהכה את חברו לקבוצה גיא פניני לאחר הפסד להפועל גלבוע גליל, אך לאחר שחולון העפילה לפיינל פור הוחזר לקבוצה.
הוא שיחק רק במשחק הגמר וקלע 14 נקודות, אך לא הצליח לעזור לקבוצתו לזכות באליפות.
בעונת קבעה חולון שיא מועדון כאשר ניצחה ב-24 משחקים בעונה הסדירה, אך בפלייאוף הודחה ברבע הגמר על ידי מכבי ראשון לציון.
חולון העפילה לחצי גמר גביע המדינה, שם הודחה על ידי הפועל ירושלים.
באותה עונה רשמה חולון את הישג השיא שלה באירופה כאשר העפילה לחצי גמר היורופקאפ , בו הפסידה לדינמו סאסארי (לאחר שנשרה מליגת האלופות בכדורסל).
באותה עונה בלט בקבוצה קורי וולדן שנבחר לשחקן העונה בליגת העל בכדורסל.
לקראת עונת מונה שרון דרוקר למאמן הקבוצה במקום דן שמיר, שעבר לאמן את ניו זילנד ברייקרס מהליגה האוסטרלית.
לקבוצה הצטרפו בין השאר מלאקי ריצ'רדסון, שנבחר בסיבוב הראשון בדראפט ה-NBA 2016, יוגב אוחיון והרכז מרכוס פוסטר, שהוביל את הקבוצה עם כ-20 נקודות בממוצע למשחק.
הקבוצה התקשתה לעמוד בציפיות ולאחר מספר תוצאות מאכזבות שכללו תבוסה ביתית לעירוני נהריה במסגרת גביע המדינה פוטר דרוקר מתפקידו בדצמבר 2019. לאחר תקופה קצרה בה שימש מתן חרוש כמאמנה הזמני של הקבוצה, מונה לתפקיד היווני סטפאנוס דדאס.
בסגל הקבוצה בוצעו שינויים רבים ותחת הדרכתו של דדאס השיגה הקבוצה שבעה ניצחונות ליגה לעומת ארבעה הפסדים.
הקבוצה השתתפה שוב בליגת האלופות בכדורסל, אך לא הצליחה לעבור את שלב הבתים לאחר הפסד במחזור האחרון.
במרץ הופסקה הליגה בשל התפרצות מגפת הקורונה בישראל, וכשחידשה את פעילותה בחודש יוני נאלצה חולון לבצע שינויים משמעותיים בסגל בשל עזיבת השחקנים הזרים, בעוד שעוזר המאמן עמית שרף מונה למאמנה במקום של דדאס ששהה ביוון.
הקבוצה סיימה את העונה הסדירה במקום הרביעי ועלתה לבית העליון, בו הפסידה בכל משחקיה והודחה על ידי הפועל גלבוע גליל בסדרת רבע גמר הפלייאוף.
בעונת , בעקבות משבר הקורונה, החלה חולון את העונה עם שאר קבוצות ליגת העל ב.
בסיום העונה זכתה הקבוצה באליפות הליגה לאחר ניצחון 91–75 על אקדמיק פלובדיב בגמר הפיינל פור, אותו אירחה.
חולון השתתפה גם בליגת האלופות בכדורסל והעפילה לרבע הגמר, בו הודחה על ידי סן פבלו בורגוס.
חולון הגיעה לגמר גביע הליגה ולחצי גמר גביע המדינה, ובשני המעמדים הפסידה למכבי תל אביב.
הקבוצה סיימה את העונה הסדירה בליגה במקום השני, גברה על עירוני נס ציונה ברבע הגמר והודחה על ידי הפועל גלבוע גליל בסדרת חצי הגמר.
בתום העונה נבחר מאמן הקבוצה סטפאנוס דדאס למאמן העונה, שחקן הקבוצה כריס ג'ונסון נבחר לשחקן ההגנה של העונה ולחמישיית העונה וגיא פניני נבחר לשחקן השישי של העונה.
את עונת פתחה חולון עם המאמן מאוריציו בוסקאליה, אך הוא פוטר בינואר לאחר הפסד לבשיקטש והוחלף על ידי גיא גודס.
הקבוצה הצליחה להעפיל לראשונה לפיינל פור ליגת האלופות בכדורסל, וכ-1,200 אוהדי הקבוצה טסו לבילבאו על מנת לעודד את הקבוצה.
חולון הפסידה לטנריפה 71–78 והודחה מהמפעל.
הקבוצה סיימה את העונה הסדירה בליגת העל במקום הרביעי וניצחה את הפועל גליל עליון בסדרת רבע הגמר 3–0. בסדרת חצי הגמר ניצחה את הפועל ירושלים 2–1 והעפילה לגמר הפלייאוף לראשונה מאז 2018. בסדרת הגמר ניצחה חולון את בני הרצליה בתוצאה 2–0 וזכתה באליפות המדינה בפעם השנייה מזה 14 שנים.
באותה עונה בלטו כריס ג'ונסון שנבחר לחמישיית העונה ולשחקן ההגנה של השנה, ג'ו רגלנד שנבחר לחמישייה השנייה של העונה ולשחקן המצטיין בפלייאוף, טיירוס מגי, רפי מנקו, מיקייל קייזר ואדם סמית'.
ג'ו רגלנד וכריס ג'ונסון גם נבחרו לחמשיית העונה בליגת האלופות .
גודס המשיך לאמן את הקבוצה בעונת .
חולון סיימה את העונה הסדירה במקום הרביעי וגברה על הפועל גליל עליון בסדרת רבע גמר הפלייאוף, אך הפסידה בחצי הגמר למכבי תל אביב.
בליגת האלופות הגיעה הקבוצה לשלב 16 האחרונות.
שחקן הקבוצה ג'ו רגלנד נבחר לחמישיית העונה בליגת העל.
לקראת עונת מונה עוזר המאמן בחמש העונות הקודמות, עמית שרף, למאמן הקבוצה.
פרוץ מלחמת חרבות ברזל גרם לעיכוב בפתיחת העונה ולעזיבתם של שני שחקנים זרים, אמד קייבר ואמין נואה.
בשל המלחמה נאלצה חולון לארח את משחקיה הביתיים בליגת האלופות בלטביה והונגריה.
חולון הגיע הודחה בשלב הטופ 16 בליגת האלופות, ולאחר שבע עונות רצופות בהן סיימה את העונה הסדירה בין ארבע הראשונות, סיימה חולון את העונה במקום החמישי והודחה על ידי הפועל ירושלים ברבע גמר הפלייאוף.
בגביע המדינה הגיעה הקבוצה לרבע הגמר, בו הפסידה להפועל באר שבע דימונה.
הקבוצה החלה להשתתף במסגרות האירופיות בעונת כאשר נטלה חלק בגביע קוראץ' ומאז השתתפה מספר פעמים בגביעי אירופה השונים.
עם זאת, במספר מקרים לאורך השנים ויתרה הקבוצה על זכותה להשתתף במסגרות בין-לאומיות, בעיקר מסיבות כלכליות.
לאחר שזכתה בכרטיס לגביע קוראץ' בתום עונת ויתרה הקבוצה על זכותה לשחק במפעל בעונת 2000/01. ב-2008, לאחר זכייתה באליפות המדינה ויתרה חולון על השתתפות בגביע יול"ב,, וב-2009 לאחר זכייתה בגביע ויתרה הקבוצה על זכותה להשתתף ביורוצ'לנג'.
בעונת השתתפה חולון בליגה הבלקנית וזכתה באליפות הליגה לאחר ניצחון על אקדמיק פלובדיב בגמר הפיינל פור שנערך בהיכל טוטו חולון.
להלן פירוט של השתתפות הקבוצה במסגרות אירופיות:
היכל טוטו חולון הוא אולם הבית של הקבוצה הממוקם במתחם פארק פרס בחולון.
האולם נחנך בחודש מרץ 2015.
שטח המבנה בקומפלקס היכל הספורט הוא כ-13,000 מטר רבוע, וההיכל מכיל 5,500 מקומות ישיבה.
משחקה הרשמי הראשון של הפועל חולון באולם נערך בספטמבר 2015 במסגרת גביע ווינר סל, והחל מאוקטובר אותה שנה מארחת הקבוצה את משחקיה הביתיים במסגרת ליגת העל בכדורסל באולם.
הפועל חולון משחקת בתלבושת צהובה-סגולה שנתרמה במקור בעונת 1983/84 על ידי רוני מן, איש עסקים ישראלי שחי בלוס אנג'לס ואוהד הלוס אנג'לס לייקרס, אשר משחקת בתלבושת דומה.
עד אז שיחקה הקבוצה בתלבושת אדומה-לבנה, כמו רוב קבוצות הפועל.
בסמל המועדון משולב טיגריס מאז סוף שנות ה-90.
הפועל חולון זכתה באליפות המדינה בכדורסל לעונת לאחר שניצחה את מכבי תל אביב 73–72 בגמר הפיינל פור בהיכל יד אליהו.
הקבוצה זכתה באליפות בפעם השנייה בעונת , לאחר שניצחה את בני הרצליה 2–0.
חולון שיחקה 59 עונות בליגת העל (נכון לעונת 2023/24), שלישית אחרי מכבי תל אביב (71 עונות) והפועל תל אביב (61 עונות).
נכון ל-2025, חולון השתתפה בפלייאוף ב-26 עונות, מתוכן העפילה 13 פעמים לחצי הגמר, עלתה שלוש פעמים לגמר הפלייאוף וזכתה באליפות פעמיים.
הפועל חולון הגיעה שש עשרה פעמים לחצי גמר גביע המדינה בכדורסל ושבע פעמים לגמר, וזכתה בו פעמיים.
תוצאות גמרי הגביע בהם השתתפה הקבוצה:
מחלקות הנוער של הפועל חולון כוללות מעל ל-1,000 ילדים ובני נוער מרחבי העיר חולון.
קבוצת הנוער של המועדון זכתה באליפות המדינה ב-1978 וב-1984 ובגביע המדינה ב-1978, 1979, 1986, 1995 וב-1996. קבוצת הנוער של המועדון משחקת, נכון ל-2024, בליגת העל בכדורסל לנוער, ומארחת את משחקיה באולם הפחים בעיר, שעד 2015 היה אולם הבית של הקבוצה.
הפועל ירושלים היא אגודת שחייה ישראלית מירושלים.
האגודה היא מחלקת השחייה במועדון הספורט של הפועל ירושלים והיא אגודת השחייה הגדולה בישראל.
האגודה מתאמנת בבריכות: חוות הנוער הציוני, בית הנוער העברי, בית טיילור, נווה יעקב, בית החייל בירושלים, בית שמש וכפרי עומר (שלוחה בנגב).
האגודה הוקמה ב-1989 על ידי "אגודת שחייני ירושלים".
מאז קטפה את רוב תוארי האליפות האפשריים.
קודם להקמת האגודה פעלה קבוצה בשם "הפועל ימק"א" בבריכת השחיה של מתחם ימק"א ירושלים.
קבוצה זו הצטרפה לאיגוד הספורט הפועל ב-1977. היא פעלה תחת הדרכתם של המאמנים דוד סיבור ומנו מאי, והתאמנה גם בבריכת השחייה שבמרכז הקהילתי פיליפ ליאון בקריית היובל.
שחיינים בולטים בתקופה זו במועדון כללו את ליאור בירקאן, מישל קובין, גליה אקר, עירית גלוסקינוס וערן גרומי.
עם הקמת האגודה עבורו רוב השחיינים והמאמנים של "הפועל ימק"א" אליה.
בשנת 1998 התפצלה האגודה, שהמאמנים ברי אבנר ומנו מאי ואחרים, הקימו את אגודת השחייה "ירושלים רבתי".
מאז הפיצול פרצו מספר סכסוכים בין האגודות.
בין השחיינים הידועים של האגודה בעבר ובהווה ניתן למנות את השחיינים האולימפיים:
שחיינית העבר, אלופת ישראל ליאור בירקאן, שחתה בהפועל ימק"א
אולימפיאדת אטלנטה: ודים אלכסייב ודן קטלר
אולימפיאדת סידני: מיקי חליקה, אורן אזרד, יואב מאירי ויואב גת
אולימפיאדת בייג'ינג: גיא ברנע וגל נבו
אולימפיאדת לונדון: גל נבו ואמרי גניאל
אולימפיאדת ריו: אנדראה מורז וזיו קלונטרוב
אולימפיאדת טוקיו: אנדראה מורז ותומר פרנקל
שילו איילון שהשתתף באליפויות העולם בשחייה ב-2001 וב-2003.
הפועל חיפה היא קבוצת כדורסל ישראלית מהעיר חיפה, המשחקת בליגה הלאומית.
המועדון מנוהל על ידי עמותת האוהדים"הפועל חיפה כדורסל - לב אדום", בראש העמותה עומד הוועד המנהל המורכב מחמישה חברי עמותה כאשר אחד מחברי הוועד משמש כיושב ראש הקבוצה, הוועד נבחר אחת לשנה באספה הכללית של חברי העמותה המתקיימת לאחר סיום העונה,
ב2025 הקבוצה נקנתה על ידי אדיר סבג ודניאל חזן.
בעונת 1961/1962 סיימה הקבוצה במקום השני בליגה, שמעונת 1960 נקראה "הליגה הלאומית".
למעשה, לאורך כל שנות ה-60 נחשבה לקבוצה השלישית בטיבה בישראל, אחרי מכבי והפועל תל אביב.
ב-11 העונות שבין עונת 1958/1959 לעונת 1968/1969 ירדה רק פעמיים מהמקום השלישי בטבלה: בעונת 1960/1961 דורגה חמישית וב-1968/1969 דורגה רביעית, עם נקודה אחת פחות מ-הפועל חולון שסיימה שלישית.
בשנות ה-60 הכדורסלן הבולט בקבוצה היה יצחק מזרחי, שהוא גם מלך הסלים שלה בכל הזמנים עד היום.
"תור הזהב" של החיפאים הסתיים עם תחילת שנות ה-70, ובסיום עונת 1971/1972 נשרה הקבוצה לראשונה ל-לליגה השנייה, וזאת מהמקום האחרון בליגה הלאומית.
כעבור עונה אחת שבה לליגה הבכירה.
הקבוצה בילתה שלוש עונות בליגה הלאומית לפני שירדה שוב לעונה אחת לליגה הארצית בתום עונת 1975/1976. בקיץ 1976 התאחדה עם קבוצת הפועל קריית חיים, שירדה אז לליגה הארצית, ולמשך שלוש עונות נשאה את השם "הפועל חיפה/קריית חיים".
במשחקי הבתים גברו האדומים פעמים על אוליפיה דאנטיב בחיפה ובצרפת והפסידו פעמים לפאגוסין גוריציה ולפרטיזן בלגרד שזכתה בסוף עונת 78/79 בגביע קוראץ'
את עונת 1978/1979 סיימה הקבוצה במקום ה-4 בזהה לעונה שעברה והעפילה לסיבוב הראשון בו פגשה לצמד משחקים את ג'וליקולבני פלורי האיטלקית במשחק הראשון בין הקבוצות ניצחה חיפה 95 - 84 ובמשחק השני שהתקיים באיטליה, ניצחה הקבוצה הביתית 66–79 והעפילה על חשבונה של חיפה.
את עונת 1979/1980 סיימה הקבוצה שוב במקום ה-4 והעפילה לסיבוב השני של גביע קוראץ' בו פגשה לצמד משחקים את רייר ונציה האיטלקית, במשחק הראשון שנערך בחיפה ניצחו האורחים מאיטליה בתוצאה 95–103 ובמשחק השני באיטליה שוב ניצחו האיטלקים 89–100.
את עונת 1980/1981 סיימה הקבוצה במקום ה-6 והעפילה לסיבוב הראשון של גביע קוראץ' בו פגשה את אר.בי.סי פפינסטר מבלגיה בצמד המשחקים ניצחו הבלגים 66–69 ו-84–91.
בסיום עונת 1983/1984 בליגה הלאומית לאחר כ-3 עונות בהן נעדרה מגביע קוראץ' העפילה הקבוצה לסיבוב הראשון של עונת 84/85 בו פגשה לצמד משחקים את אינוסיס ניקיאה היוונית, במשחק הראשון שהתקיים ביוון ניצחה חיפה בתוצאה 77–74 בגומלין שנערך בחיפה הביסו החיפאים את היוונים בתוצאה 112 - 74 והעפילו לסיבוב השני.
בסיבוב השני פגשה חיפה את שיבנקה שיבניק מיוגוסלביה (היום בקרואטיה) במשחק הראשון שהתקיים בחיפה ניצחה הקבוצה בתוצאה 105 - 100 ובגומלין שנערך בשיבניק ניצחו היוגוסלבים 94–97 אך בסיכום הכללי ניצחה חיפה והעפילה ל-16 האחרונות ושובצה לבית א' בו הפסידה ב-6 משחקים וסיימה במקום ה-4.
לאחר עונה אחת שבה הפועל חיפה והעפילה לסיבוב הראשון של עונת 1989/90 בה פגשה לצמד משחקים את יובקזרטה באסקט האיטלקית, במשחק הראשון בחיפה ניצחו האיטלקים 75–81 ובמשחק השני ניצחו בשנית 65–80 והעפילו על חשובנה של חיפה לסיבוב השני.
בעונה זו הופיעה לאחרונה הקבוצה במפעל אירופאי.
מתחילת עונת 1977/1978 ועד לעונת 1989/1990 שמרה הקבוצה על מקומה בליגה הבכירה.
בעונת 1981/1982 סיימה במקום הלפני אחרון, שהיה אמור להוביל ל-ליגה הארצית, אך איגוד הכדורסל החליט בקיץ 1980 לבטל את העליות והירידות בין הליגה הלאומית לארצית למשך שתי עונות כדי להוריד את הביקוש לרכישת שחקנים, לנוכח עליית מחירי השחקנים והחשש כי הקבוצות לא יצליחו לעמוד בתשלומים, כך ניצלה הקבוצה מירידה.
את עונת 1982/1983 סיימה הקבוצה במקום ה-9 ונותרה מחוץ לפלייאוף שהנוהג באותה השנה כאשר מאזנה עמד על 8 ניצחונות ו-14 הפסדים מרחק ניצחון בודד מן המקום ה-8.
את עונת 1983/1984 סיימה הקבוצה במקום ה-5 וברבע הגמר ניצחה את הפועל עפולה שסיימה במקום ה-4 0-2 בסדרת הטוב מ-3 כאשר עפולה הייתה בעלת זכות האירוח, לאחר מכן העפילה לחצי הגמר והפסידה למכבי תל אביב ולאחר מכן הפסידה להפועל תל אביב במשחק על מקומות 3-4 ועקב כך העפילה לגביע קוראץ'
את עונת 1984/1985 סיימה הקבוצה במקום ה-9 ולא העפילה לפלייאוף.
את עונת 1985/1986 סיימה הקבוצה במקום ה-9 והייתה במרחק משחק אחד מהמקום ה-11 והאחרון, בעונה זו העפילה לחצי גמר גביע המדינה אך הודחה על ידי מכבי תל אביב.
את עונת 1987/1988 סיימה הקבוצה במקום ה-8 וברבע הגמר הודחה על ידי ה-1 מכבי תל אביב בסדרת הטוב מ-3 לאחר הפסד 2-0.
בעונה זו העפילה הקבוצה לחצי גמר גביע המדינה אך הפסידה למכבי רמת גן 102 - 101.
את עונת 1989/1990 סיימה הקבוצה במקום ה-5 כאשר הפרש סלים מבדיל בינה לבין ה-4 הפועל ירושלים ולא העפילה לפלייאוף.
באוגוסט 1990 התפרקה הקבוצה, ולא הופיעה למשחקיה בליגה בעונה הבאה, לאחר שצברה חובות של 2 מיליון שקל אותם לא יכלה לכסות.
בעונת 1990/1991 לא הופיעה הפועל חיפה למשחקיה בליגה הראשונה עקב בעיות כלכליות ונשרה למעשה לליגה השנייה, שנה מאוחר יותר היא חידשה את פעילותה בליגה השנייה, סיימה אחרונה וירדה לראשונה בתולדותיה לליגה השלישית.
הקבוצה שבה כעבור עונה אחת לליגה השנייה ובחלוף עונה נוספת העפילה ל-ליגה הראשונה ורשמה עלייה של שתי ליגות תוך שנתיים, בכך שבה הפועל חיפה לליגה הראשונה, בסיום עונת 1993/1994 אחרי 4 שנים של היעדרות.
הקבוצה לא הצליחה לשרוד בליגה הראשונה ונשרה כעבור עונה אחת בלבד, עם תום עונת 1994/1995, וחזרה לליגה השנייה לאחר שסיימה במקום ה-12 כאשר מאזנה הוא 6 ניצחונות ו-20 הפסדים.
באותה העונה היא הגיעה לחצי גמר גביע המדינה והפסידה להפועל ירושלים.
אז כיכבו בה ג'סי סולטרס ודארט בויד.
בשנת 2000 במהלך עונת 1999/2000, ניסה להוביל ראש העיר עמרם מצנע מהלך של איחוד עם היריבה העירונית מכבי חיפה ויצר את "מועדון כדורסל חיפה" (מ.כ.
חיפה) ששיחקה במדים בצבע כחול לבן (נייטרלי בין הירוק של מכבי ואדום של הפועל), אך בעוד אנשי מכבי הסכימו ועברו לשחק תחת השם החדש, אנשי הפועל התנגדו בתוקף ועברו לשחק בהיכל הספורט העירוני נשר, ושם הקבוצה שונה להפועל חיפה/נשר.
בעונה זו סיימה הקבוצה במקום השלישי בליגה הסדירה, ולמרות יתרון הביתיות הפסידה בסדרת רבע הגמר לעירוני רמת גן לאחר שהפסידה במשחק ה-3 בסדרת הטוב מ-3.
הקדנציה האחרונה של הקבוצה בליגת הבכירה הייתה בעונת 2000/2001 (עונת השינוי במבנה הליגות והקמת ליגת העל והליגה הלאומית החדשה), כשבסיומה נשרה לליגה הלאומית מהמקום ה-13.
לאחר כשנה התאחדה בליגה השנייה הקבוצה עם רמת השרון, ובעונת 2003/2004 שיחקה הקבוצה בליגת העל תחת השם רמת השרון/חיפה.
בעונה זו סיימה הקבוצה במקום ה-8 והעפילה לפלייאוף העליון בה הפסידה בסדרת הטוב מ-5 למכבי תל אביב 0-3.
את עונת 2004/2005 סיימה הקבוצה המאוחדת במקום ה-10 כאשר משחק אחד מפריד בינה לבין היורדת מכבי פתח תקווה.
בסיום אותה עונה התפרק האיחוד עם רמת השרון והקבוצה פורקה.
הקבוצה הוקמה מחדש בליגה ב', הליגה הנמוכה בישראל, ובתום עונת 2006/2007 עלתה לליגה א'.
בעונת 2007/2008 עלתה הקבוצה לליגה הארצית ובסיום עונת 2008/2009 העפילה הקבוצה לליגה הלאומית ובכך רשמה 3 עליות ליגה רצופות ב-3 עונות.
בעונת 2009/2010 סיימה הקבוצה במקום הרביעי בליגה הלאומית אך הפסידה 2-0 ברבע גמר הפלייאוף למכבי אשדוד.
בסיום אותה עונה התפרקה הקבוצה שוב מסיבות תקציביות, כשכל המאמצים להציל את הקבוצה ולהשיג ספונסר עלו בתוהו.
החל מ-2010: בנייה מחדש כקבוצת אוהדים
לקראת עונת 2011/2012 רשמו חברי עמותת "הפועל חיפה כדורסל – לב אדום (ע"ר)" את הקבוצה מחדש, בתקווה לחזור לצמרת הכדורסל הישראלי.
הקבוצה במתכונתה החדשה כקבוצת אוהדים נרשמה ושובצה במחוז זבולון של ליגה ב' וב-17 באוקטובר 2011 החלה את משחקיה בניצחון ביתי על הפועל זבולון/יגור 99-61. הקבוצה ערכה את משחקיה הביתיים באולם הספורט של מתנ"ס ליאו בק.
בסוף העונה עלתה הקבוצה לליגה א' לאחר שסיימה את העונה במקום הראשון.
בעונת המשחקים 2012/2013 שיחקה הקבוצה בליגה א' מחוז שרון.
הקבוצה סיימה במקום השלישי במאזן ניצחונות 18-4, כאשר 2 הפסדים להפועל מגידו משאירים את הקבוצה בליגה א'.
בעונת 2013/2014 הועברה הקבוצה למחוז צפון, והחלה לארח את משחקיה באולם הביתי בקריית אליעזר.
במהלך העונה הוחלט לסיים את תפקידו של מאמן הקבוצה ליאור אמישה עקב הפסדים שפגעו בסיכויי העלייה, את מקומו תפס שחקן הקבוצה שקד שוהם.
שוהם הוביל את הקבוצה ל-10 ניצחונות ב-10 משחקים.
בסיום העונה הסדירה סיימה הקבוצה במקום השני, המוביל לפלייאוף העלייה לארצית, במאזן של 19 ניצחונות ו-3 הפסדים, שנייה להפועל עכו עם 20-2.
בפלייאוף העלייה גברה הפועל חיפה פעמיים על מכבי רעננה "יאיר" מליגה א' מחוז שרון ועל הפועל מגידו מהארצית ובכך החליפה את מגידו בליגה ארצית-צפון.
בסיום העונה מונה יוסי שוורץ למאמן הקבוצה, שוורץ היה מאמן הקבוצה לפני פירוקה והעלה את הקבוצה מליגה א' עד לליגה הלאומית.
בעונת 2014/2015 שיחקה הקבוצה בליגה הארצית וסיימה במקום השני אחרי הפועל רמת גן/גבעתיים.
במהלך העונה פוטר המאמן יוסי שוורץ לאחר שהקבוצה ספגה מספר הפסדים בשלב מוקדם בליגה שפגעו בסיכויי העלייה, ובמקומו מונה שוב שקד שוהם כמאמן/שחקן.
לקראת עונת 2015/2016 נבחר ועד מנהל המונה חמישה חברים (ארבעה ותיקים ואחד חדש), ונבנה סגל אשר אנשי המועדון קיוו כי יוביל אותו אל הליגה הלאומית בסיום העונה.
שקד שוהם, אשר פרש ממשחק פעיל נבחר על ידי הוועד להמשיך בתפקידו ולהעלות את הקבוצה לליגה הלאומית.
את העונה הסדירה סיימה הפועל חיפה במקום הראשון, אך בשנה זו הונהג לראשונה פלייאוף עליון למקומות 1-4 בשיטת סדרות של שלושה משחקים.
בחצי הגמר פגשה הפועל חיפה את הפועל עכו.
במשחק הראשון בקריית אליעזר הביסה הפועל חיפה 89-69 את עכו.
במשחק השני שנערך בעכו, הקשתה המארחת על הקבוצה, אך בסיום ניצחון 72-66 העניק לחיפה את המקום בגמר נגד הפועל עמק יזרעאל אשר גברה בחצי הגמר השני על בית"ר כפר יונה.
המשחק הראשון בסדרת הגמר שוחק בקריית אליעזר, לראשונה לעיני אולם מלא.
הפועל חיפה הראתה עליונות ושלטה לאורך כל המשחק שנגמר בתוצאה 97-74. המשחק השני שוחק שבוע לאחר מכן באולם בנהלל בו הביסה הפועל חיפה 99-65 את עמק יזרעאל וחזרה שוב לליגה הלאומית.
הקבוצה הודחה מגביע המדינה לאחר המשחק הראשון בעקבות הפסד למכבי רחובות 83-71 ובכך סימה את דרכה בגביע.
במהלך העונה התפטר המאמן שקד שוהם מאימון הקבוצה ובמקומו הצטרף המאמן עמיר עוזי.
בעונתה הראשונה מאז חזרה לליגה הלאומית, סיימה את הליגה הסדירה במקום ה-10 בפלייאוף התחתון והבטיחה עונה נוספת בליגה הלאומית.
ב-1 ביוני 2017, מונה רון פלדהיים, סמנכ"ל לשעבר של הפועל חיפה בכדורגל לתפקיד מנכ"ל הפועל חיפה כדורסל.
ב-28 ביוני 2017 מונה שרון אברהמי למאמן הקבוצה לשנתיים.
ב-9 בספטמבר 2017 חתמה הקבוצה על הסכם חסות ראשית לעונה הקרובה, עם חברת "פרשקובסקי", חברת הנדל"ן מהוותיקות בענף בישראל.
במסגרת ההסכם, שמוערך במאות אלפי שקלים, שונה שם הקבוצה להפועל "פרשקובסקי" חיפה.
ב-19 בדצמבר התפטר מאמן הקבוצה שרון אברהמי.
ב-21 בדצמבר חתם נתי כהן כמאמן הקבוצה.ב-9 פברואר 2018 התפטר נתי כהן מאימון הקבוצה ובמקומו חתם שקד שוהם.
ב-25 בפברואר הוחתם דוד אלהרר כמאמן הקבוצה לאחר ששקד שוהם התפטר בעקבות חילוקי דעות עם יובל רוסמן מנכ"ל הקבוצה.
ב-12 באפריל התפטר מאמן הקבוצה דוד אלהרר.
ב-13 באפריל הוחתם איתי לוי כמאמן הקבוצה.
ב-1 במאי סיימה הקבוצה במקום המוביל לליגה הארצית לאחר הפסד במחזור האחרון לעונה, אך למזלה נשארה בלאומית עקב התפרקותה של מכבי עירוני קריית גת.
ההכנות לעונה זו נפתחו באיחור עקב ההמתנה להתפרקות מכבי קריית גת והשארות הקבוצה בליגה הלאומית.
בקיץ 2018 חתם בקבוצה המאמן עופר רחימי.
פתיחת עונה זו התעכבה בעקבות שביתה בליגה, בתחילה נקבע כי הדרבי של חיפה יתקיים במחזור החמישי אך בעקבות דחיית המשחקים התקיים הדרבי במשחק השני בעונה לאחר כ-18 שנים בהן לא התקיים דרבי בעיר, בסיום הדרבי גברה הפועל על מכבי בתוצאה 95 - 92.
בפברואר 2019 פוטר עופר רחימי מאימון הקבוצה ובמקומו מונה אלעד חסין.
את עונה זו סיימה הקבוצה במקום ה-9 בליגה והראשון בפלייאוף התחתון כאשר מאזנה עומד על 15 ניצחונות ו-16 הפסדים, שחקן הקבוצה נאור שרון סיים כמלך האסיסטים של הליגה בעונה הסדירה.
את עונה זו פתחה הקבוצה במשחק גביע המדינה בו ניצחה לראשונה מאז חזרה לליגה הלאומית את הפועל רמת-גן גבעתיים 104 - 94 והעפילה לשלב שמינית הגמר לראשונה מאז עונת 2004/05.
בעקבות התפרצות מגפת הקורונה במהלך העונה, הפוסקה העונה הסדירה כאשר הפועל חיפה ממוקמת במקום ה-2 ומנהלת הליגה הלאומית הכריזה על סיום העונה והעפלה של חיפה ובני הרצליה לליגת העל בעקבות מיקומן בטבלה.
את עונת 2020/21 בליגת העל, פתחה הקבוצה במסגרת שמינית גמר גביע ווינר במשחק בו ניצחה 86-84 את הפועל באר שבע, אך בשלב רבע הגמר הודחה כאשר הפסידה למכבי תל אביב.
קודם לפתיחת העונה נרשמה הקבוצה יחד עם 11 קבוצות מליגת העל אל הליגה הבלקנית בכדורסל ושובצה בבית א' יחד עם הפועל תל אביב ובני הרצליה, את שלב הבתים של הטורניר סיימה הקבוצה במקום ה-3.
בסיבוב הראשון של גביע המדינה לעונה זאת, גברה הקבוצה על הפועל גליל עליון מהליגה הלאומית והעפילה לשלב שמינית הגמר בו הודחה לאחר הפסד למכבי תל אביב.
בסדרת הפלייאוף הודחה הקבוצה בשלב רבע הגמר לאחר הפסד 0–2 להפועל אילת.
לקראת עונת 2021/22 בליגת העל נרשמה הקבוצה לטורניר היורופקאפ של עונת 2021/22 בו דורגה בדרג ג' ושובצה בסיבוב המוקדמות השני נגד יניסיי קרסנויארסק הרוסית אותה ניצחה 85–80, בשלב גמר המוקדמות של הטורניר הפסידה הקבוצה למדי ביירוית 80–75 וסיימה את דרכה במפעל.
את עונת 2021/2022 פתחה הקבוצה בגביע ווינר.
בסיבוב הראשון היא גברה 96–71 על הפועל גליל עליון ובשלב שמינית הגמר הפסידה להפועל אילת 94–79 וסיימה את דרכה במפעל.
בעונה זו ועם צמצום מספר המשתתפות בגביע המדינה בכדורסל הצליחה הקבוצה להעפיל לשלב רבע הגמר, אך הודחה לאחר הפסד להפועל חולון לאחר 2 הארכות.
את העונה הסדירה סיימה הקבוצה במקום ה-6 והודחה בשלב רבע הגמר לאחר הפסד 0–3 בסדרת רבע הגמר לבני הרצליה.
בעונה זו שני שחקנים מסגל הקבוצה גרגורי ורגאס וקאדים אלן החזיקו במקומות הראשונים בליגה באסיסטים ובחטיפות בהתאמה.
לקראת עונה זו הוחתם שרון דרוקר כמאמן הקבוצה במקומו של אלעד חסין.
לקראת עונת 2022/23 בליגת העל נרשמה הקבוצה לטורניר היורופקאפ של עונת 2022/23 בו דורגה בדרג ג' ושובצה בסיבוב המוקדמות השני נגד קטאיה יואנסו הפינית אותה ניצחה 75–64, בשלב גמר המוקדמות של הטורניר ניצחה הקבוצה את רילסקי ספורטיסט 68–61 והעפילה לראשונה בתולדותיה לשלב הבתים של המפעל.
בשלב הבתים שובצה לבית ב'.
בגביע המדינה בכדורסל העפילה הקבוצה לראשונה מאז עונת 1998/99 לשלב חצי הגמר אך הפסידה להפועל ירושלים אשר זכתה בסופו של דבר בגביע.
בהמשך העונה סבלה הקבוצה מרצף הפסדים ובמחזור ה-23 פוטר מאמן הקבוצה שרון דרוקר כאשר הקבוצה במקום ה-11 במאזן של 6 ניצחונות ו-17 הפסדים ובמקומו מונה מיקי גורקה, עד סיום העונה ניצחה הקבוצה ב-3 משחקים והפסידה ב-1 ובסופו של דבר סיימה במקום ה-9.
בשלב הבתים שובצה בבית ב' בו סיימה במקום הראשון במאזן של 5 ניצחונות והפסד בודד והעפילה לשלב הבתים השני בו שובצה בבית י'
בשלב הבתים השני - 16 האחרונות, שובצה הקבוצה לבית י', את משחקיה פתחה בצמד ניצחונות על פטריוטי לביצ'ה ובודיוולניק קייב אך לאחר מכן הפסידה את ארבעת המשחקים הנותרים וסיימה את דרכה בתחרות במקום ה-4 בבית י'.
בעונה זו הקבוצה, שרצתה לבסס את עצמה בחלק העליון של ליגת העל, התרסקה מקצועית לחלוטין והפסידה 23 משחקים מתוך 26 משחקיה בליגה, וסיימה במקום האחרון בפער של מספר נקודות.
המאמן אלעד חסין שחזר לקדנציה שנייה במועדון על מנת לנסות להצילו, עזב במהלך העונה, רועי פרל שהחליפו גם לא הצליח והשיג ניצחון אחד בלבד.
השחקן הזר סילבן לנדסברג שהוחתם במהלך העונה, עזב מיידית לאחר הגעתו בשל המצב הביטחוני, ובנוסף ווילי וורקמן שוחרר במהלך העונה.
טיילר ביי שהגיע למועדון בתור עוגן מרכזי לא הצליח לשחזר את יכולתו מעירוני נס ציונה ועזב גם לקראת סוף העונה.
בסופו של דבר בנוסף לכישלון המקצועי הוגשה ב-9 באפריל 2025, בקשה לבית המשפט למתן צו פירוק למועדון ולעמותת לב אדום שמחזיקה בו - באמצעות נאמן עד למציאת בעלים חלופיים.
בהמשך ב-7 במאי 2025 פורסם כי העמותה עומדת למכירה ומחפשת הצעות לרכישתה לאחר שלא הצליחה לעמוד בהתחייבויותיה הכספיות ונקלעה לבעיות כלכליות.
המועדון נרכש על ידי המנכל רון פלדהיים ונאמר שהמועדון יפעל תחת עמותה קיימת כאשר המטרה היא שבשנה השלישית והלאה הוא ינוהל על ידי עמותה של המועדון.
לאחר שהקבוצה ירדה לליגה הלאומית מונה רובן נייברגר למאמנה במקומו של אילן עמר.
מחלקות נוער ונשים מאז הקמת עמותת האוהדים
עם הקמת עמותת האוהדים הקימה הפועל חיפה קבוצות ילדים ונוער וקבוצות ילדות ונערות וב-2016 רכשה העמותה את זכויות הניהול של קבוצת הבוגרות והקבוצה נוסדה מחדש ומשחקת בליגה הארצית (הליגה השלישית).
קבוצות הנוער והנערות משחקות בכ-8 ליגות שונות (לעיתים שתי קבוצות באותה הליגה) מקבוצת קט סל ילדים ועד קבוצת נוער, ומקבוצת קט סל בנות ועד קבוצת בוגרות.
נכון ל-2019 מונות מחלקות הנוער והנערות כ-450 שחקנים.
מקום שני ועלייה לליגה הארצית: 2013/2014
מקום ראשון ועלייה לליגה הלאומית: 2015/2016
עשרת הקלעים המובלים בליגת העל
מקוםשםנקודותעונהמחזוריריבה1אברהם (אלברט) חמו461958/592גבעת ברנר2מולי אבישר451968/6916הפועל קריית חייםגיא גודס451989/90פלייאוף תחתון משחק מספר 2.הפועל תל אביב3האווי לאסוף441978/792הפועל רמת גןיצחק מזרחי441969/7015בית אלפא4ג'ונתן דלזל421985/8614הפועל רמת גן5עמית שמחון412021/2225מכבי תל אביב6 רולנד יוסטון391986/876הפועל חולוןגור בן-דוד391974/7521בית"ר ירושלים7רנדי אלתר381981/826הפועל תל אביב8חיים זלוטיקמן371981/8213מכבי חיפה
שיאני ההופעות בקבוצה בליגה הבכירה
מקוםשםמשחקיםעונות בקבוצה1יצחק מזרחי261132חיים זלוטיקמן239113אברהם (אלברט) חמו200104יגאל דר16495נחום לוי163126שאול לופו15887דורון קסקי14488 חיים קסטן14389שרי בן צבי141710שמואל מינץ1399
הפועל כפר-מנחם הוא מועדון "כדוריד" מקיבוץ כפר מנחם, שהשתתף בעבר בין היתר בליגה הלאומית לנשים.
הקבוצה הוקמה בשנת 1961 והייתה פעילה בעבר משנות ה-60 ועד לשנות ה-80 המוקדמות.
למועדון היה מחלקת נוער, גברים ונשים.
היא הקבוצה הראשונה שזכתה בגביע המדינה בכדוריד נשים שהתקיים לראשונה בעונת 1960/1961 ואף זכתה ב-4 גביעים רצופים נוספים לאחר מכן, וגם הקבוצה הראשונה שזכתה באליפות הליגה הלאומית לכדוריד נשים שהתקיים לראשונה בעונת 1962/1963 והוסיפה עוד 4 אליפויות רצופות לאחר מכן.
במלחמת יום כיפור ספגה הקבוצה אבדות בדמות מספר שחקנים ואנשי הנהלה, והצליחה לשרוד עד 1980, אז בעקבות אבדות נוספות התפרקה.
אולם המשיכה לקיים חוגים וקבוצות נוער ונערים בקיבוץ.
בשנת 2014 הוקמה קבוצת הבוגרים מחדש וכיום לקבוצה מחלקת נוער ענפה וקבוצת גברים המתמודדת בליגה ארצית דרום בכדוריד.
הפועל טבריה הייתה קבוצת כדורגל ישראלית מהעיר טבריה, שבשיאה שיחקה בשנות השישים ובשנות השמונים בליגה הבכירה בישראל.
סניף הפועל בטבריה הפעיל קבוצת כדורגל במהלך שנות השלושים ושנות הארבעים שאף השתתפה בליגה ב' (הליגה השנייה באותה עת).
בשנת 1953 הקימו בני נוער מטבריה קבוצת כדורגל בשם אינ"ס, על שם ארבעה מבני טבריה שנפלו במהלך מלחמת העצמאות, וכעבור שנה, לאחר שזכו באליפות אזורית, הצטרפו להתאחדות לכדורגל, אשר חייבה אותם להצטרף למרכז ספורט.
חברי הקבוצה בחרו להצטרף למרכז הפועל והקבוצה שינתה את שמה לשם הפועל טבריה.
בשנת 1958 (עם המאמן אוטו שלפנברג), בעת ששיחקה בליגה ב' (הליגה השלישית באותה עת), זכתה הקבוצה ב"גביע ההתאחדות", תחרות גביע שבה השתתפו קבוצות מליגה א' וליגה ב' לכבוד עשר שנים לקום מדינת ישראל, לאחר שניצחה 7–1 את הפועל באר שבע.
לאחר אובדן העלייה במחזור האחרון של עונת 1959–1960, העפילה הקבוצה (עם המאמן יז'י סוסנובסקי) בסיום עונת 1960–1961 לראשונה בתולדותיה לליגה הבכירה.
מיקום השיא של הקבוצה הוא המקום השלישי אליו הגיעה בעונת 1961/1962. בתום עונת 1964/1965 ירדה הקבוצה ליגה לאחר ארבע עונות רצופות.
הקבוצה שיחקה עד סוף עונת 1975/76 בליגה השנייה, אז ירדה לליגה ב', לאחר שסיימה במקום ה-16 בליגה, אך בשתי העונות שלאחר מכן סיימה הקבוצה במקום הראשון ועלתה לליגה הארצית.
הקבוצה חזרה לליגה הבכירה בעונת 1988/1989 אך שרדה עונה אחת בלבד ומאז לא שבה יותר לליגה הבכירה.
בקבוצה שיחק בתקופה זו עודד מכנס.
בתחילת העונה לא התייצבה הקבוצה למשחק חוץ מול הפועל רמת גן, ובית הדין של ההתאחדות פסק לקבוצה הפסקת פעילות על תנאי.
כעבור 9 חודשים, בפתיחה של העונה הבאה, שוב לא התייצבה הקבוצה למשחק ליגה ביתי מול הפועל עכו.
בית הדין העליון של ההתאחדות החליט להפעיל את העונש על תנאי, הפסיק את פעילות הקבוצה עד לסיום העונה והחליט להוריד את הקבוצה עד לליגה ג'.
הפועל טבריה הייתה במצב כלכלי קשה ולא היה ברשותה די כסף להגשת ערעור והיא התפרקה.
הפועל ירושלים היא אגודת כדורעף המשתייכת ל"עמותה לספורט השגי ועממי בירושלים" ולמרכז הפועל.
לאגודה שתי קבוצות בוגרים: נכון לעונת 2024/2025, "הפועל אריות ירושלים" משחקת בליגת העל בכדורעף, ו"הפועל ירושלים" משחקת ב"ליגה לאומית דרום".
"הפועל לידר ירושלים", משחקת את משחקיה הביתיים באולם אורט פלך בנים שנמצא בשכונת פת בירושלים.
לקבוצה קהל אוהדים תומך שמורכב בעיקר מאוהדי קבוצות הכדורגל והכדורסל של הפועל ירושלים ומחובבי כדורעף בעיר.
מספר האוהדים במשחקי הקבוצה גבוה מהמקובל בליגה.
קבוצת "הפועל ירושלים" משחקת בליגה הלאומית, ומארחת את משחקיה הביתיים באולם של מתנ"ס בקעה, הנמצא ברח' יהודה 29 בירושלים.
עד לעונת 2012/2013 הקבוצה שיחקה באולם "לזרוס", הנמצא בשכונת תלפיות.
בעונת 2011/2012 הקבוצות נקראו בהתאמה "הפועל ירושלים 1", אשר שיחקה בליגת העל בכדורעף, ו"הפועל ירושלים" - קבוצת הוותיקים - אשר שיחקה בליגה הארצית, מחוז דרום.
בשנות ה-1970 שיחקה הפועל ירושלים בליגה הארצית וליגה א' (שהיו אז הליגה השנייה והשלישית, בהתאמה).
בתחילת שנות ה-90 התפרקה "הפועל ירושלים".
לפני-כן, בשנת 1986 הוקמה קבוצת הכדורעף אס"א ירושלים על ידי מיקי קידר, שהייתה מורכבת בעיקר מסטודנטים ירושלמים, וכמה שחקנים ותיקים.
רוב השנים שיחקה אס"א ירושלים בצמרת הליגה הארצית (הליגה השנייה דאז).
בשנת 2001 זכתה הקבוצה באליפות הליגה הארצית, והעפילה לליגה הלאומית למשך עונה אחת.
בשנת 2007 לקח מרכז הפועל את הקבוצה תחת חסותו ושינה את שמה להפועל ירושלים.
עד 2007 שיחקה הקבוצה בליגות הנמוכות בארץ ולא זכתה להצלחה מקצועית.
בתום הסיבוב השני של עונת 2016/2017 סיימה הקבוצה במקום השישי בטבלה, ובכך שובצה למשחקי הבית התחתון.
עם סיום העונה הסדירה דורגה הקבוצה המקום השני בבית התחתון (20 נקודות, 6 ניצחונות מתוך 20 משחקים), ובהמשך הפסידה בשלב רבע גמר הפלייאוף של ליגת העל.
סגל שחקני הפועל לידר ירושלים נכון ל-4 במרץ 2017
שחקני עבר בהפועל לידר ירושלים:
הפועל "שולם שוורץ" חדרה היא קבוצת כדורגל ישראלית מהעיר חדרה, אשר משחקת בליגה הלאומית.
הקבוצה נקראת על שם כדורגלן העבר שלום (שולם) שוורץ, וצבעיה הם שחור ולבן.
היסטוריה מוקדמת - עד שנות ה-2000
בשנותיה הראשונות שיחקה הקבוצה אחת לשבועיים או חודש, שלא במסגרת כלשהי, והייתה מקיימת בין היתר דרבי נגד היריבה העירונית באותן שנים מכבי חדרה, שהייתה מקצוענית ומתוקצבת יותר, והפועל הייתה מפסידה לרוב במשחקים אלו.
בסוף שנות ה-30 האגודה החלה לקבל תיקצוב מסודר יותר מאגודת הפועל, וכך השתפרה מבחינת הרמה המקצועית, וב-1939 ניצחה הפועל את הדרבי הראשון שלה בתוצאה 1–3 נגד מכבי חדרה שנחשבה לעדיפה וחזקה ממנה.
בהמשך השנה הופסקה הפעילות הרשמית של האגודה עד 1945 (עקב מלחמת העולם השנייה), אולם האגודה המשיכה להתקיים באופן מצומצם וקיימה משחקים באופן ספונטני.
בהמשך שוב הפסיקה האגודה את פעילות לחלוטין עקב פריצת מלחמת העצמאות.
בעונתה הראשונה של הקבוצה לאחר מלחמת העצמאות ב-1949/1950 שובצה בליגה המיוחדת ב"בית השומרון" וסיימה במקום הראשון בליגה, וכך שובצה ישירות לליגה השנייה שהתחילה עונה לאחר מכן, ב-1951/1952 בליגה ב', שם סיימה במקום השני והחמיצה העפלה היסטורית לליגה א' בשתי נקודות בלבד.
בתום עונת 1953/1954 עלתה הקבוצה לליגה הבכירה לראשונה בתולדותיה, אך נשרה מיד בתום עונה אחת.
במאי 1957 השתתפה במשחק שנוי במחלוקת, בו "מכרה" קבוצת בית"ר ירושלים משחק באצטדיון ימק"א להפועל חדרה, כדי לסכל את עלייתה של היריבה העירונית הפועל ירושלים לליגה הלאומית (אז הליגה הבכירה).
הקבוצה הצליחה לחזור לליגה הבכירה רק לאחר עונת 1969/1970, בה סיימה במקום הראשון בליגת המשנה.
בעונת 1970/1971 הצליחה הקבוצה להישאר בליגה הבכירה לאחר שסיימה במקום ה-14 בזכות הפרש שערים עדיף על מכבי פתח תקווה, אך בעונה שלאחר מכן סיימה במקום האחרון וירדה בחזרה לליגת המשנה.
בחלוף עונה אחת בלבד שוב חזרה הקבוצה לליגה הבכירה, לאחר שסיימה במקום הראשון בליגת המשנה בעונת 1972/1973.
הקדנציה הבאה של הקבוצה בליגה הבכירה נמשכה שלוש שנים, ובעונת 1974/1975 וסיימה במקום השביעי.
באותה העונה גם הגיעה הקבוצה להישג השיא שלה בגביע המדינה, עת הגיעה לשלב חצי הגמר בו הפסידה לבית"ר ירושלים.
את עונת 1975/1976 פתחה חדרה טוב עם זכייתה בתואר גביע הליגה 1975/1976 כאשר ניצחה את הפועל תל אביב בגמר הגביע 1:0 וזכתה בתואר הראשון שלה בליגה הבכירה.
עם זאת ירדה הקבוצה לליגת המשנה בסיום אותה העונה, אך שוב חזרה לליגה הבכירה כעבור עונה אחת בלבד, לאחר שסיימה את עונת 1976/1977 במקום הראשון בליגת המשנה.
את עונת 1977/1978 סיימה הקבוצה במקום ה-11 בליגה הבכירה, ובעונת 1978/1979 סיימה במקום האחרון וירדה בחזרה לליגת המשנה.
בעונת 1980/1981 ירדה הקבוצה לליגה א', וכעבור עונה אחת חזרה לליגת המשנה.
בעונת 1985/1986 זכתה הקבוצה בתואר הראשון בתולדותיה, גביע הטוטו של הליגה הארצית.
בעונת 1988/1989 זכתה הקבוצה בפעם השנייה בגביע הטוטו לליגת המשנה.
עד סוף שנות ה-80 הייתה הפועל חדרה קבוצת צמרת בליגת המשנה, אך לא הצליחה להעפיל בחזרה לליגה הבכירה.
במהלך עונת 1993/1994 הורדו לקבוצה 12 נקודות, לאחר שהורשעה בקניית משחק ליגה מול הכח רמת גן שנה קודם לכן.
כמות הנקודות שצברה הקבוצה בעונה זו הייתה מספיקה לה כדי להעפיל לליגה הבכירה, אך בעקבות הורדת הנקודות סיימה את העונה במקום השמיני בטבלה.
בעונת 1996/1997 סיימה הקבוצה במקום האחרון בטבלה, וירדה לליגה א'.
ב-1999 הפכה ליגה א' לליגה הרביעית, עקב שינוי במבנה הליגות, וב-2003 ירדה הקבוצה לליגה ב', אז הליגה החמישית.
בתום עונת הצליחה הקבוצה להעפיל לליגה א', ובשנים הבאות סיימה הקבוצה לרוב בחלק העליון של הטבלה.
בשנים 2009–2010 אימן את הקבוצה שייע פייגנבוים, והקבוצה הייתה קרובה לעליה לליגה הלאומית במשך שתי עונות ברציפות וסיימה במקומות השלישי והרביעי בליגה א' דרום.
בשנת 2010 עברה לשחק בליגה א' צפון, שם התקשתה יותר וסיימה במרכז טבלה ומטה.
בספטמבר 2015, בעידודו של ראש העיר החדש צבי גנדלמן, אוחדה הקבוצה עם קבוצה נוספת מאזור חדרה, "מ.ס גבעת אולגה", יריבתה רבת השנים של הפועל חדרה אשר ייצגה את שכונת גבעת אולגה בעיר, ושמה שונה להפועל חדרה גבעת אולגה.
סוכם כי העירייה תתמוך בקבוצת הבוגרים המאוחדת, אך קבוצות הנוער ימשיכו לשאת את שמם המקורי כך שקבוצת הנוער מ.ס.
גבעת אולגה "עדי" שקרויה על שם סמל עדי כהן שנהרג במלחמת לבנון השנייה תמשיך להתקיים בשמה, שחקן העבר של המועדון מומו ניסטל מונה למאמן הקבוצה.
ב-12 בנובמבר 2015 התקיים משחק ידידות חגיגי נגד מכבי חיפה לזכרו של שחקן העבר שלום (שולם) שוורץ, שהלך לעולמו שנה קודם לכן, במהלכו הודיעה הקבוצה כי היא מנציחה את זכרו בשם הקבוצה שהפכה את שמה המלא להפועל חדרה גבעת אולגה שולם שוורץ.
את עונת סיימה הקבוצה את העונה במקום השני בליגה א' צפון ונכנסה לפלייאוף על כרטיס העלייה לליגה הלאומית, שם הודחה לאחר הפסד 4–5 בבעיטות הכרעה מול מ.ס כפר קאסם, והחמיצה את העלייה ללאומית.
בתום עונת , תחת הדרכתו של המאמן, מומו ניסטל, סיימה הקבוצה במקום הראשון בליגה א' צפון והעפילה בחזרה לליגה הלאומית לאחר 20 שנות היעדרות מליגת המשנה.
בעונת 2017/2018, תחת הדרכתו של המאמן נסים אביטן, השלימה הקבוצה שתי עליות רצופות והעפילה לליגת העל אחרי 39 שנות היעדרות מהליגה הבכירה, לאחר שהקדימה את הפועל ראשון לציון בנקודה אחת וסיימה את העונה במקום השני בליגה הלאומית, אחרי הפועל תל אביב.
בתחילת עונת 2018/2019 הפתיעה הקבוצה והוליכה את הטבלה, ולמרות ירידה ביכולתה היא הצליחה להעפיל לפלייאוף העליון וסיימה את העונה במקום השישי.
עם זאת ב-15 במאי 2019, לאחר שהחל המאמן ניסו אביטן במשא ומתן עם הנהלת הפועל תל אביב לקראת העונה הבאה, הוא פוטר מהפועל חדרה, על מנת לעבור להפועל תל אביב.
במקומו מונה עוזרו רון קלר כמאמן זמני עד לסיום העונה.
ב-26 במאי 2019 מונה אורי גוטמן למאמן הקבוצה כשחתם על חוזה לשנה עם אופציה להארכה לשנה נוספת.
ב-29 בנובמבר התפטר גוטמן מאימון הקבוצה, בשל חילוקי דעות עם ההנהלה.
לאחר עשרה ימים, ב-10 בדצמבר 2019, מונה שרון מימר למאמן הקבוצה.
ב-28 בינואר 2021, לאחר סדרה של 4 הפסדים ברציפות לקבוצה בליגה במהלך עונת 2020/2021, פוטר מימר מתפקידו.
למחרת ב-29 בינואר מונה מנחם קורצקי למחליפו כמאמן הקבוצה עד תום העונה.
ב-10 במאי מונה ניר ברקוביץ' למאמן הפועל חדרה לעונה הבאה אך פחות משבוע ב-16 במאי הודיע על עזיבת הקבוצה מטעמים אישיים.
בהמשך מונה אסף נימני שהיה עוזר מאמן מספר שנים בקבוצה וקודם למאמן הקבוצה לקראת עונת 2022/2023 בליגה הבכירה.
ב-22 בינואר 2023 התפטר אסף נימני מתפקידו כמאמן בעקבות חוסר הצלחה במסגרת הליגה, ויום לאחר מכן מונה מנחם קורצקי למאמן הקבוצה, כאשר הוא חוזר לקדנציה שנייה במועדון.
שני מחזורים לסיום העונה חזר ניסו אביטן לקבוצה והשאיר את הקבוצה בליגה.
במאי 2023 הקבוצה עברה לידי יוסי מאור ויקיר שוורץ.
בעבר שיחקה הקבוצה בעיקר באצטדיון העירוני בחדרה, הגדול ביותר בעיר, אשר ממקומם במרכז העיר מול בית הקברות הצבאי ומונה כ-4,000 מקומות ישיבה.
האצטדיון שימש את המועדון כמגרש אימונים עד שנהרס בשנת 2024, עת עבר המועדון להתאמן במתחם אימונים חדש בצפון-מזרח העיר, אשר בצמוד לו צפוי בעתיד להיבנות אצטדיון חדרה החדש.
בנוסף עשתה הקבוצה שימוש גם באצטדיון "עדי כהן" הממוקם במערב העיר בסמוך למחלף אולגה, אשר שימש כמגרשה הביתי של מ.ס.
גבעת אולגה ומונה כ-800 מקומות ישיבה.
בעונת 2017/2018, כאשר האצטדיון העירוני לא אושר לליגה הלאומית, שיחקה הקבוצה את משחקיה הביתיים באצטדיון העירוני עפולה.
החל מעונת 2018/2019 מארחת הקבוצה את משחקיה הביתיים באצטדיון מרים שבנתניה.
עונות בליגה הבכירה: 13 (כולל עונת 2022/2023 בליגת העל בכדורגל)
מאמן ניסו אביטןעוזר מאמן עידו ג'אןמאמן שוערים מאיר טלבימאמן כושר דוד בובליל
להלן רשימת המאמנים של הפועל חדרה מאז איחוד הקבוצה ב-2006:
הפועל יובלים היא אגודת שחייה ישראלית מירושלים.
האגודה היא מחלקת השחייה במועדון הספורט בית טיילור.
האגודה הוקמה ב-1992. מאז קטפה תארים, בנוסף גם תארים בשחייה אומנותית.
שחייני הבריכה מתאמנים בבית טיילור.
בין השחייניות האמנותיות הידועות של האגודה בעבר ובהווה ניתן למנות את השחייניות האולימפיות והבינלאומיות:
מועדון כדורגל הפועל חיפה הוא מועדון כדורגל ישראלי שהרבה להופיע במפעלים האירופיים בין השנים 1996–2001, שנים שבהן התחרה מדי שנה על תארים בכדורגל הישראלי.
אולם, מאז שנת 2001 נעה הקבוצה בין שתי הליגות הבכירות ונאבקה כמעט מדי שנה על הישארות בליגה, ועד לשנת 2018, שבה השתתפה במוקדמות הליגה האירופית, לא השתתפה במפעלים האירופיים בין לבין.
חיפה, שבשיאה דורגה במקום ה-159 בדירוג אופ"א, הייתה הקבוצה הישראלית הראשונה שהגיעה לסיבוב המוקדמות השלישי בליגת האלופות המוביל לשלב הבתים של המפעל.
קבוצות ישראליות השתתפו בגביע האינטרטוטו עוד בטרם הצטרפה התאחדות הכדורגל הישראלית ב-1992 כעמיתה באופ"א, מהלך שבעקבותיו החלו קבוצות ישראליות להשתתף במפעלים האירופיים הבכירים.
אולם, הפועל חיפה הופיעה לראשונה במפעל אירופי בעונת במסגרת האינטרטוטו לאחר שסיימה את העונה הקודמת, במקום הרביעי בליגה הלאומית, אז הליגה הבכירה.
בשנה זו, גביע האינטרטוטו פעל בשיטת הבתים.
חיפה הוגרלה לבית א' עם אולבורג בולדספילקלאב הדנית, קליפטונוויל מצפון אירלנד, סטנדרד לייז' מבלגיה ושטוטגרט מהבונדסליגה.
בסגל חיפה נכללו מספר שחקנים מסגל נבחרת ישראל, ביניהם השוער רפי כהן, הבלם רן בן שמעון, הקשרים טל בנין וראובן עטר והחלוץ עמיר תורג'מן.
חיפה סיימה בתיקו עם קליפטונוויל וליאז', אולם הפסידה לאולבורג 5-4 ולשטוטגרט 4-0, הפסדה הגבוה ביותר של הקבוצה במפעלים האירופיים, סיימה את הבית במקום הרביעי והודחה.
את עונת סיימה חיפה במקום השלישי בליגה וזכתה בכרטיס להופעה שנייה באינטרטוטו.
בשנה זו בוטל שלב הבתים וחיפה הוגרלה לשלב הנוק אאוט הראשון מול נציונל בוקרשט מרומניה.
חיפה הפסידה לקבוצה הרומנית פעמיים, 3-1 ו-2-1 והתפנתה למאבקיה בליגה המקומית, בסופם זכתה באליפות המדינה לראשונה בתולדותיה.
בעונת , לאחר שזכתה באליפות המדינה, חיזק בעלי הקבוצה רובי שפירא את הסגל הקיים בדוד אמסלם במקומו של גרייב שעבר לאסטון וילה, באמיר שלח ובחלוצים ניר סביליה ועמיר תורג'מן ששב לקדנציה שנייה בקבוצה כמו גם ראובן עטר.
חיפה הוגרלה לשלב המוקדמות השני של ליגת האלופות נגד בשיקטש הטורקית.
המשחק הראשון נערך באיסטנבול ב-28 ביולי 1999. רוסו כבש ראשון בדקה ה-72 אך הקבוצה ספגה בדקה ה-89 מרגלי אייהאן אקמן.
המשחק שנערך שבוע לאחר מכן באצטדיון קריית אליעזר הסתיים בתוצאה 0-0 וחיפה עלתה בזכות חוק שערי החוץ.
בכך, הייתה חיפה לקבוצה הראשונה המעפילה לסיבוב המוקדמות השלישי המוביל לשלב הבתים של ליגת האלופות.
בסיבוב הבא הוגרלה נגד קבוצה בכירה וחזקה ממנה, ולנסיה מספרד.
חיפה לא התבטלה מול יריבתה והפסידה בתוצאה 2-0 בשני המשחקים, במסטאייה ובקריית אליעזר והודחה לגביע אופ"א לסיבוב הראשון הבא לאחר הסיבוב המוקדם.
ולנסיה העפילה לשלב הבתים והגיעה באותה עונה עד לשלב הגמר בו הפסידה לריאל מדריד.
הקבוצה שהוגרלה לשחק מול חיפה הייתה קלאב ברוז' הבלגית.
בדקה ה-52 כבשה ברוז' את השער השלישי שקבע 4-4 בסיכום שני המשחקים, תוצאה המובילה להארכה.
בדקה ה-78 כבש תורג'מן שער מצמק שקבע כי על מנת להעפיל, על ברוז' לכבוש 2 שערים בגלל חוק שערי החוץ המעניק יתרון לחיפה במצב של שוויון בסיכום שני המשחקים.
סמוך לשריקת הסיום כבשה ברוז' שער נוסף אך חיפה היא שהעפילה לשלב הבא.
בשלב השני פגשה חיפה את אייאקס אמסטרדם מחזיקת הגביע ההולנדי.
במשחק הראשון שנערך בקריית אליעזר הובסה חיפה בתוצאה 3-0. בגומלין שנערך באמסטרדם ארנה השיגה חיפה ניצחון יוקרתי משער של ג'ובאני רוסו, לא לפני שהחמיץ פנדל, אך הודחה מהמפעל.
את העונה סיימה חיפה במקום השביעי בליגת העל ולא השתתפה במפעלים האירופיים בעונת .
בעונת מונה גיא לוי למאמן במקומו של גוטמן שעבר לבית"ר ירושלים יחד עם ג'ובאני רוסו.
מהשלד שהוביל את חיפה בשנים הקודמות נותרו עופר טלקר, אלון חלפון, דמיטרי אוליאנוב, עמיר תורג'מן ואורן נסים, שחוזקו בארבעה זרים איכותיים בהם החלוץ ויקטור פאצ'ה.
חיפה סיימה את העונה במקום השלישי והשתתפה בעונת בגביע האינטרטוטו בפעם השלישית בתולדותיה.
בקיץ 2001 פורסם כי שפירא החליט להפחית את השקעתו במועדון בצורה משמעותית.
תקציב המועדון צומצם, עסקאות רכש שהיו מתוכננות בוטלו והשחקנים מובילים נוספים, בהם השוער דודו אוואט, קפטן הקבוצה רן בן שמעון ועמיר תורג'מן, שוחררו.
באינטרטוטו הוגרלה חיפה לשחק מול TVMK טאלין, מולה רשמה את הניצחון הגבוה ביותר שהשיגה מאז החלה להשתתף במפעלים האירופיים מספר שנים קודם לכן.
חיפה ניצחה 2-0 ו-3-0 והעפילה לשחק מול דינמו מינסק מבלארוס.
חיפה הפסידה למינסק בתוצאות זהות לאלו שבהן ניצחה בשלב הקודם והודחה מהמפעל.
ב-14 בדצמבר 2001 התאבד שפירא בעקבות הקשיים הכלכליים אליהם נקלע, ומיד לאחר התאבדותו, פסק בית המשפט בחיפה כי הפועל חיפה תועבר לאחריות של מפרקים זמניים.
בסיום אותה עונה ירדה הקבוצה לליגה השנייה ומאז נעה ונדה בין ליגת העל לליגה הלאומית ולא שבה להשתתף במפעלים האירופיים.
בעונת 2017/2018 זכתה בגביע המדינה הרביעי בתולדותיה וחזרה להתמודד במפעלים האירופיים, 17 שנה לאחר הפעם הקודמת.
היא החלה את דרכה בסיבוב המוקדמות השני של הליגה האירופית, בו הוגרלה לשחק מול הפנרפיירדיר.
המשחק הראשון התקיים באצטדיון סמי עופר והסתיים בתיקו 1-1, כשאת שער השוויון לזכות חיפה כובש בדקה ה-66 חלוץ הרכש היווני ת'נאסיס פאפאזוגלו, שנכנס כמחליף על ידי המאמן ניר קלינגר רק דקה קודם לכן, וכבש בנגיעה הראשונה שלו בכדור.
במשחק הגומלין באיסלנד, שוב היה זה חילוף של קלינגר בדקה ה-65 שהוביל לשער, כאשר הפעם כבש אלי אלבז את השער היחיד במשחק, 3 דקות לאחר שהוכנס למשחק, וקבע ניצחון 1-0 להפועל חיפה במשחק, וניצחון 2-1 בסיכום שני המשחקים והעפלה לשלב הבא.
בסיבוב המוקדמות השלישי הוגרלה חיפה לשחק מול אטאלנטה.
המשחק הראשון בסמי עופר נפתח בשער של הרכש החדש אלמוג בוזגלו כבר בדקה השביעית, אך הקבוצה האיטלקית השלימה תוך רבע שעה את המהפך עם צמד, והוסיפה צמד נוסף במחצית השנייה, בדרך לניצחון איטלקי 4-1 במשחק הראשון.
במשחק השני שוב ניצחה אטאלנטה בתוצאה 2-0, ובסיכום שני המשחקים הובסה חיפה 6-1 והודחה ממוקדמות הליגה האירופית.
להלן השחקנים הניצבים בשלושת המקומות הראשונים בטבלת כובשי השערים עבור במדי הפועל חיפה במפעלים האירופיים, נכון ל-10 באוגוסט 2018.
מקום שם השחקן שערים 1 עמיר תורג'מן 6 2 ג'ובאני רוסו ואילן טל 3 3 12 שחקנים 1
הפועל חולון הייתה קבוצת כדורגל ישראלית מהעיר חולון, שהגיעה בשיאה לליגה הבכירה והשתתפה בה במשך עונה אחת.
בשנת 1985 התמזגה עם צפרירים חולון לקבוצה אחת - הפועל צפרירים חולון.
הקבוצה הוקמה בנובמבר 1946 והשתתפה במשחקי ידידות וטורנירים שונים.
באפריל 1947 נערך דרבי חולוני ידידותי מול מכבי חולון והסתיים בניצחון הפועל 1-6. לאחר קום המדינה שיחקה הקבוצה במחוז תל אביב של הליגה המיוחדת של עונת 1949/1950 (ליגה שנייה) אך בסיום העונה ירדה לליגה ג.
בסיום עונת 1955/1956 סיימה במקום הראשון בליגה ג' תיכון, אך כשלה במשחקי המבחן ולא העפילה לליגה ב'.
בעונת 1956/1957 העפילה הקבוצה לליגה ב' לאחר שהצליחה לנצח במשחקי המבחן את מכבי גדרה והפועל תל-רעים (טכני).
בשנים 1957–1959 כשהקבוצה הייתה בליגה ב', אימן את הקבוצה משה (מוסטה) פוליאקוב.
לאחר שתי עונות של כישלונות במאבקי הצמרת ובניסיונות העפלה, בסיום עונת 1961/1962 (עם המאמן אשר בלוט) העפילה הקבוצה לליגה א' דרום לאחר קרב צמרת צמוד מול קבוצת סקציה נס ציונה.
ניצחון חוץ 0-4 מול מכבי רחובות במחזור האחרון, הבטיח את העלייה.
בעונה שלאחר מכן עזב המאמן אשר בלוט בחודש נובמבר, במקומו מונה המאמן זאב בסרגליק.
בשנים 1963–1965 בליגה א' אימן אברהם בנדורי, ולאחר מכן בעונת 1966/1968 אימן שוב זאב בסרגליק, כשהיא מסיימת במרכז הטבלה.
בסיום עונת 1969/1970 העפילה הקבוצה (עם המאמן יעקב חודורוב) לליגה הבכירה שנקראה אז הליגה הלאומית, מהמקום הראשון לאחר ניצחון 1-2 מול מכבי רמת עמידר במחזור הסיום.
משחק שהתקיים באצטדיון בלומפילד לעיני 22,000 צופים.
בנוסף זכתה הקבוצה בגביע אלוף האלופים לליגה א', לאחר ניצחון 2-3 מול הפועל חדרה בשני מפגשים.
בליגה הלאומית אימן את הקבוצה תחילה דוד פרקש ובהמשך הוחלף על ידי זאב בסרגליק שחזר לקדנציה שלישית.
משחקי הבית של הקבוצה נערכו באצטדיון בלומפילד ובסיום עונת 1970/1971 נשרה הקבוצה בחזרה לליגה השנייה מהמקום האחרון.